רצון-רותם, 2012
**הדר רצון-רותם** (נולדה ב-22 בפברואר 1978) היא שחקנית ישראלית.

ביוגרפיה
--------

נולדה בשם **הדר רצון** בירושלים, למשפחה יוצאת תימן. בגיל שנתיים משפחתה עברה עמה להוד השרון. למדה בתיכון הדרים במגמת תיאטרון. עם סיום שירותה הצבאי עברה להתגורר במיאמי, ועבדה בקונסוליה הישראלית. בגיל 23 חזרה לישראל ונרשמה לסדנת משחק בסטודיו של יורם לוינשטיין. בתום הסדנה נרשמה לסדנה נוספת בהדרכת ששי סמוכה ותוך כדי כך נבחנה ללימודים מלאים בסטודיו.

במהלך לימודיה בסטודיו של יורם לוינשטיין 2003–2006, שיחקה בהצגות "להבה סודית" בתפקיד קטרין בבימויו של רוני מנדלסון; "קרום" בתפקיד טרודה בבימויו של אלברט כהן ובהצגה "עד 120" בתפקיד מיה בבימויה של אורלי רביניאן. רצון שיחקה רק ב-3 הצגות במהלך השנה השלישית ללימודים מפני שכבר בתחילת השנה התקבלה לתיאטרון המדיטק בחולון להצגה "שמשון בר לשון" מאת שמואל הספרי ובבימויו, שם גילמה את כל התפקידים הנשיים. וכן התקבלה להפקה הקנדית "מערת הקבורה של ישו" שם גילמה את מריה מגדלנה לצד רונית אלקבץ וסאלח בכרי, בבימויו של שמחה יעקובוביץ' ובהפקתו של ג'יימס קמרון. במהלך תקופת לימודיה זכתה ב-4 מלגות. בשנת 2004 זכתה במלגה מאת קרן התרבות אמריקה ישראל וב-2005 זכתה במלגות על שם שוש אביגל, עדי קמרי וחנוך לוין. במחזור שלה למדו לירז אבני-סגל, נטע שפיגלמן, הילה סעדה, נועה קולר וורד פלדמן.

רצון השתתפה בסרטי הסטודנטים "פצצה מתקתקת" מאת עטר אופק ובבימויו, מכללת עמק הירדן; ובסרט "פה קבור הכלב" של שחר חדד, המכללה להוראת התיאטרון.

בשנת 2007 התקבלה להפקה אמריקאית "חקירה מעבר לקווים" (Rendition) בבימויו של גאווין הוד זוכה פרס אוסקר לסרטו "צוצי". בסרט גילמה הדר את זוגתו של ג'ייק ג'ילנהול, לצד מריל סטריפ, אלן ארקין וריס וית'רספון ולצד השחקנים הישראלים יגאל נאור, ריימונד אמסלם ונאווה זיו. באותה שנה גם שיחקה בהצגת הנוער "איזה נוער" מאת חגית רכבי ניקוליבסקי ובבימויה, שם גילמה תלמידה בחטיבת הביניים.

בשנת 2008 נקראה לשחק בתור בוגרת בסטודיו של יורם לוינשטיין בהצגה "טובים השניים" של ריי קוני בבימויו של רוני מנדלסון את תפקיד ג'ניפר, לצד תלמדי שנה ג'. באותה שנה הקימה, עם 5 מחבריה לכיתה, קבוצת מערכונים בשם "יושבים שישה", אשר הופיעה מספר פעמים ב"צוותא" עם קטעים מקוריים.

בשנת 2009 השתתפה בהפקה הגרמנית "הנשמה שלך", סרט המבוסס על ספרה של בתיה גור, "רצח בבית לחם" בבימויו של פיטר קטגוביץ'. היא גילמה את זוהרה בשארי לצד גאולה נוני, גבי עמרני, דביר בנדק, גלית גיאת ואחרים. באותה השנה השתתפה בהפקה החרדית "דמעות של חול", מאת רכי אליאס ובבימויה, בתפקיד נסרין.

בשנת 2010 נקראה להיבחן בסטודיו של יורם לווינשטיין למחזמר של שנה ג "סיגל" מאת שלומי מוסקוביץ ובבימויו של צדי צרפתי. המחזמר מספר על הרומן הסוער בין אריס סאן לעליזה עזיקרי במהלך שנות ה-70. הדר רצון-רותם התקבלה לתפקיד הראשי ושיחקה לצידו של ארז רגב שגילם את אריס סאן. בשל השירים הרבים במחזמר, עבדה הדר עם ריקי בוגטין, מורתה לפיתוח קול, במשך מספר חודשים. המחזמר נחל הצלחה רבה בסטודיו ונרכש על ידי תיאטרון הבימה, רצון-רותם ורגב נשארו בתפקידים הראשיים לצד רותם אבוהב, גיא זוארץ, שלומי קוריאט וורד פלדמן.

בשנת 2011 גם התקבלה להצגה נוספת בתיאטרון הבימה "לא ביום ולא בלילה" של אברהם רז בבימויו של רועי הורוביץ. בהצגה משחקת רצון-רותם לצדם של ליא קניג וארז רגב.

בשנת 2012 הצטלמה לפרק בסדרה הפולנית for better and for worse המשודרת מזה 13 שנים בפולין.

בספטמבר 2012 הופיעה הדר רצון-רותם בשני פרקי הפיילוט של הסדרה "תל אביביות", ששודרו בערוץ 10 בבימויה של דנה בלנקשטיין. בסדרה משחקות בתפקידים הראשיים רצון-רותם, הילה וידור ונטע פלוטניק. "תל אביביות" מספרת על חייהן של שלוש רווקות תל אביביות והיא נוצרה בהשראת הסדרה האמריקאית "סקס והעיר הגדולה".

בשנת 2012 הופיעה הדר רצון-רותם בעונה השנייה של סדרת המתח "חטופים" מאת היוצר גידי רף ובבימויו. בשנת 2014 השתתפה בעונה הראשונה של הסדרה האמריקאית "הרודן" של גידי רף, ובשנת 2015 הופיעה בתפקיד משנה בעונה השנייה של "תא גורדין" ב-yes, והתארחה בסדרת האמריקאית "הומלנד" שם גילמה את טובה.

באפריל 2018 פורסם כי תגלם את אשתו של המרגל הישראלי אלי כהן בסדרה "אלי". את הסדרה בת ששת הפרקים יצר גידי רף, בהפקה משותפת של הערוץ הצרפתי +Canal ושל נטפליקס. הסדרה עלתה לשידור ב-6 בספטמבר 2019 בנטפליקס.

ב-2021 השתתפה בסדרת הדרמה "השוטרים" שמבוססת על פרשת השוטרים הנוקמים, לצידם של צחי הלוי, שני כהן, אלי פיניש, דניאל גד ועוד.

היא מיוצגת מאז תום לימודיה על ידי פרי כפרי.

חיים אישיים
-----------

בשנת 2009 נישאה ליאיר רותם. לה שתי בנות. מתגוררת ברחובות.

תפקידים
-------

### קולנוע וטלוויזיה

**קולנוע**

| סרט | סוגה | במאי | תפקיד | שנה |
| --- | --- | --- | --- | --- |
| דמעות של חול | הפקה חרדית | רכי אליאס | נסרין | 2009 |
| חקירה מעבר לקווים (במקור: Rendition) | הפקה אמריקאית | גווין הוד | סאפיה | 2007 |
| פצצה מתקתקת (סרט סטודנטים) | מכללת עמק הירדן | עטר אופק | ראודה השהידית | 2006 |
| פה קבור הכלב (סרט סטודנטים) | המכללה להוראת התיאטרון | שחר חדד | מיה | 2007 |
| חתונה מנייר | סרט קולנוע | ניצן גלעד | מוכרת | 2015 |
|

**טלוויזיה**

| תוכנית/סדרה | ערוץ/מדינה | במאי | תפקיד | שנה |
| --- | --- | --- | --- | --- |
| ספיידרז | טין ניק | אופיר לובל | אלינור | 2022 |
| הד קולך | כאן 11 | תום שובל |  | 2021 |
| השוטרים | קשת 12 | רותם שמיר | סיגל אלפיסי | 2020 |
| משיח | קשת 12 | דנה פוליג | ריקי | 2019 |
| אלי (מיני-סדרה) | נטפליקס | גידי רף | נדיה כהן | 2019 |
| מתים לרגע | HOT3 | יואב פז, דורון פז | מרים | 2014 |
| תא גורדין, העונה השנייה | yes | דני סירקין | קרן | 2014 |
| חטופים, העונה השנייה | שידורי קשת, ערוץ 2 | גידי רף | לילה | אוקטובר 2012 |
| תל אביביות | שני פרקי פיילוט, ערוץ 10 | דנה בלנקשטיין | גלי | ספטמבר 2012 |
| For Better and for Worse | אופרת סבון פולנית | גז'גוז' לבנדובסק (Grzegorz lewandowsk) | מירי | 2012 |
| הנשמה שלך (במקור: Die Seele eines Mörders) | מותחן טלוויזיה גרמני, על פי ספרה של בתיה גור "רצח בבית לחם" | פיטר קטגוביץ' | זוהרה בשארי | 2009 |
| מערת הקבורה של ישו | הפקה קנדית של ג'יימס קמרון, שודר בין השאר בערוץ 8 | שמחה יעקובוביץ' | מריה מגדלנה | 2007 |

### תיאטרון

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| לא ביום ולא בלילה | תיאטרון הבימה | אברהם רז | רועי הורוביץ | האחות יעל | 5 בדצמבר 2011 |
| סיגל | תיאטרון הבימה | שלומי מושקוביץ, עיבוד השירים מאת שי בן-יעקב | צדי צרפתי | סיגל | 24 בפברואר 2011 |
| סיגל | הסטודיו של יורם לווינשטיין | שלומי מושקוביץ, עיבוד השירים מאת שי בן-יעקב | צדי צרפתי | סיגל | 2010 |
| טובים השניים | הסטודיו של יורם לווינשטיין | ריי קוני | רוני מנדלסון | ג'ניפר | 2008 |
| איזה נוער | חני – העמותה לקידום תיאטרון מובחר | חגית רכבי ניקוליבסקי | חגית רכבי ניקוליבסקי | תלמידה בבית ספר | 2007 |
| שמשון בר לשון | תיאטרון המדיטק | שמואל הספרי | שמואל הספרי | כל הדמויות הנשיות | 2006 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הדר רצון-רותם** |

* אתר האינטרנט הרשמי של הדר רצון-רותם(הקישור אינו פעיל)

* הדר רצון-רותם, במיזם "אישים" לתיעוד היצירה הישראלית

* הדר רצון-רותם, במסד הנתונים הקולנועיים IMDb (באנגלית)

* הדר רצון-רותם, באתר "אידיבי", מאגר הידע העברי לקולנוע ישראלי ועולמי

* הדר רצון-רותם, באתר ספר הקולנוע הישראלי

* הדר רצון-רותם, בארכיון הבימה
* הדר רצון רותם, באתר הבימה
* הדר רצון-רותם, באתר הניו יורק טיימס
* שירה מייזנברג, ‏הנשים שעשו את השבוע, באתר onlife,‏ 19 באוגוסט 2011
* מורי טויק, כוח רצון, באתר local הוד השרון, 30 באוגוסט 2012
* גילי איזיקוביץ, הדברים שיעשו את החורף || השחקנית: הדר רצון-רותם, באתר הארץ, 5 באוקטובר 2012
* אילנה שטוטלנד, כוח רצון: הדר רצון-רותם בדרך להצלחה, באתר nrg‏, 28 בנובמבר 2012
* ענת גפני, ‏ליילה מ"חטופים": "כולם בטוחים שאני ערבייה", באתר ‏מאקו‏, 26 בדצמבר 2012
* מערכת ערוץ התרבות, ‏כוכבת "חטופים" לוהקה לסדרה החדשה של גידי רף, באתר ‏מאקו‏, 11 בספטמבר 2013
* יעקב בר-און, לובשת את המכנסיים, באתר מעריב השבוע, 23 בדצמבר 2014
* דליה בן ארי, הדר רצון רותם: המורה מרחובות שמככבת עם סשה ברון כהן, באתר מגזין "את", 23 בספטמבר 2019

הערות שוליים
------------

1. ↑
2. ↑  שני שחם, כן יהי רצון: הדר רצון-רותם מקווה שהפעם, לשם שינוי, לא תשכחו אותה, באתר Xnet‏, 16 בדצמבר 2014
3. ↑  חיים נוי, ביקורת : סיגל, תיאטרון הבימה – אגדת אריס סאן קמה לתחייה במופע מוזיקלי סוחף, באתר מחזמר, 24 באפריל 2011  
צבי גורן, סיגל - מחזמר אינטימי ומרגש, באתר הבמה, 13 באוקטובר 2010
4. ↑  TEL אביביות והעיר הגדולה, באתר ynet, 13 בספטמבר 2012
5. ↑  שלי פריצקר, ערוץ 10 יחליט אם להפיק סדרה חדשה לפי נתוני הפיילוט, באתר כלכליסט, 11 בספטמבר 2012
6. ↑  רן בוקר, תרבות ובידור>טלוויזיה>מגזין טלוויזיה>, באתר ynet, 2 באוקטובר 2020

|  |  |
| --- | --- |
| בקרת זהויות עריכת הנתון בוויקינתונים | 
* GND: 106230358X
* VIAF: 311706935
* WorldCat (עם VIAF): 311706935

 |